**Výzva na podávanie návrhov na uzavretie zmluvy**

**SÚŤAŽNÉ PODMIENKY**

**(****ďalej len „SP“)**

**pre vyhlásenú obchodnú verejnú súťaž realizovanú v zmysle § 281 a nasl. zákona č. 513/1991 Zb. Obchodný zákonník v znení neskorších predpisov (ďalej len ,,Obchodný zákonník“)**

Predmet obchodnej verejnej súťaže:

**„Revitalizácia a obnova južnej časti verejného priestoru Domu športu vytvorením Olympijského parku – I. Etapa“**

|  |  |
| --- | --- |
| Schválil  V Bratislave dňa 4.5.2023 | ..................................................................  **Mgr. Gábor Asványi, MBA**  výkonný riaditeľ  Slovenský olympijský a športový výbor |

OBSAH SÚŤAŽNÝCH PODKLADOV

[A. POKYNY NA VYPRACOVANIE návrhu 3](#_Toc132724461)

[I. Zoznam použitých skratiek a pojmov 3](#_Toc132724462)

[II. Všeobecné informácie 4](#_Toc132724463)

[1. Identifikácia Vyhlasovateľa 4](#_Toc132724464)

[2. Predmet obchodnej verejnej Súťaže 4](#_Toc132724465)

[3. Obchodná verejná SÚŤAŽ 4](#_Toc132724466)

[4. Variantné riešenie 4](#_Toc132724467)

[5. Miesto, termín dodania a spôsob plnenia predmetu zákazky 4](#_Toc132724468)

[6. Zdroj finančných prostriedkov 5](#_Toc132724469)

[7. Druh zákazky a ZMLUVA o DIELO 5](#_Toc132724470)

[8. Lehota viazanosti návrhu 5](#_Toc132724471)

[9. Lehota na predkladanie návrhov 5](#_Toc132724472)

[III. Komunikácia a vysvetľovanie 6](#_Toc132724473)

[10. Komunikácia medzi Vyhlasovateľom a Navrhovateľmi 6](#_Toc132724474)

[11. Vysvetlenia a zmeny 7](#_Toc132724475)

[IV. Príprava návrhu 7](#_Toc132724476)

[12. Registrácia 7](#_Toc132724477)

[13. Jazyk návrhu 7](#_Toc132724478)

[14. Mena a ceny uvádzané v návrhu 7](#_Toc132724479)

[15. Zábezpeka ponuky 8](#_Toc132724480)

[16 Obsah návrhu 9](#_Toc132724481)

[17 Náklady na vypracovanie návrhu 10](#_Toc132724482)

[V. Predkladanie návrhov 10](#_Toc132724483)

[18 Predkladanie návrhu 10](#_Toc132724484)

[VI. Otváranie a vyhodnocovanie návrhov 11](#_Toc132724485)

[19 Otváranie návrhov 11](#_Toc132724486)

[20 Vyhodnocovanie návrhov 11](#_Toc132724487)

[VII. Prijatie ponuky a uzavretie zmluvy 11](#_Toc132724488)

[21 Informácia o výsledku vyhodnotenia návrhov 11](#_Toc132724489)

[22 Uzavretie Zmluvy 11](#_Toc132724490)

[VIII. Záverečné ustanovenia 12](#_Toc132724491)

[23 Záverečné ustanovenia 12](#_Toc132724492)

[B. Opis predmetu zákazky 13](#_Toc132724493)

[C. Obchodné podmienky 14](#_Toc132724494)

[D. Spôsob určenia ceny 15](#_Toc132724495)

[E. Kritériá na hodnotenie návrhov 16](#_Toc132724496)

[F. Podmienky účasti Navrhovateľov 17](#_Toc132724497)

# POKYNY NA VYPRACOVANIE návrhu

## Zoznam použitých skratiek a pojmov

|  |  |
| --- | --- |
| **DPH** | Daň z pridanej hodnoty |
| **EUR** | Euro alebo eurá |
| **JOSEPHINE** | Webová aplikácia na doméne <https://josephine.proebiz.com> slúžiaca na elektronizáciu zadávania verejných zákaziek, t.j. na predkladanie návrhov a na elektronickú komunikáciu (bližšie v bode 10. týchto SP) |
| **Komunikácia** | Akákoľvek komunikácia medzi Vyhlasovateľom a Navrhovateľmi (bližšie v bode 10. týchto SP) |
| **Lehota na predkladanie návrhov** | Lehota, počas ktorej sú Navrhovatelia povinný predložiť svoj návrh do Súťaže (bližšie v bode 9.1 týchto SP) |
| **Lehota viazanosti návrhu** | Lehota, počas ktorej je Navrhovateľ viazaný svojim návrhom (bližšie v bode 8.1 týchto SP) |
| **Navrhovateľ alebo Navrhovatelia** | Akákoľvek osoba alebo osoby, ktoré prejavia záujem o informácie týkajúce sa tejto Súťaže, prejavia záujem o účasť v nej alebo predložia návrh. |
| **Obchodný zákonník** | Zákon č. 513/1991 Zb. Obchodný zákonník v platnom znení |
| **Požiadavka** | Požiadavka Vyhlasovateľa v rámci opätovného otvorenia súťaže na predloženie ponuky, ktorá obsahuje presné podmienky dodania trenažérov (viď bod 4.2 časti B. Opis predmetu zákazky týchto SP) |
| **Priamy realizátor projektu** | Slovenská olympijská marketingová, a.s. so sídlom Junácka 2951/6, 831 04 Bratislava |
| **SOŠV** | Slovenský olympijský a športový výbor so sídlom Junácka 2951/6, 831 04 Bratislava |
| **SP** | Súťažné podmienky |
| **Súťaž** | Obchodná verejná súťaž na Predmet zákazky |
| **Vyhlasovateľ** | Slovenský olympijský a športový výbor so sídlom Junácka 2951/6, 831 04 Bratislava |
| **Vysvetlenie** | Vyhlasovateľom poskytnuté vysvetlenie Navrhovateľom týkajúce sa požiadaviek na vypracovanie návrhu alebo podmienok účasti v Súťaži (viď bod 11.2 týchto SP) |
| **Výzva** | Výzva na podávanie návrhov na uzavretie zmluvy |
| **Zásielka** | Správa, doklad alebo dokument odosielaný v rámci Komunikácie |
| **Zmluva** | Zmluva o dielo uzavretá podľa ust. § 269 a nasl. Obchodného zákonníka |
| **ZVO** | Zákon č. 343/2015 Z.z. o verejnom obstarávaní v platnom znení |

## Všeobecné informácie

### Identifikácia Vyhlasovateľa

* 1. **Slovenský olympijský a športový výbor** (ďalej len „SOŠV“)

Sídlo: Junácka 2951/6, 831 04 Bratislava

Štatutárny orgán: Ing. Anton Siekel, prezident

IČO: 30 811 082

Kontaktné miesto: Junácka 2951/6, 831 04 Bratislava

Kontaktná osoba: zodpovedný za predmet zákazky Mgr. Gábor Asványi, MBA

zodpovedná za obstarávanie Ing. Milica Mikušová

Telefón: +421 918 924 828

e-mail: [mikusova@olympic.sk](mailto:mikusova@olympic.sk)

(ďalej len „**Vyhlasovateľ**“)

### Predmet obchodnej verejnej Súťaže

* 1. Predmetom zákazky je **I. Etapa** revitalizácie a obnovy južnej časti verejného priestoru Domu športu vytvorením Olympijského parku. Súčasťou revitalizácie bude realizácia nových pobytových plôch, vyhotovenie stien slávy medailistov olympijských hier aj s lavičkami, nové areálové osvetlenie, osadenie nového mobiliáru a krajinnoarchitektonické úpravy v podobe rekultivácie existujúcej zelene a výsadby novej.
  2. Predložená projektová dokumentácia je vypracovaná na celý rozsah prác pre I. aj II. etapu. Výkaz výmer je rozdelený po jednotlivých etapách, a to E1 I. Etapa a E2 II. Etapa.

Predmetom realizácie **I. Etapy** je (označené v zmysle jednotlivých hárkov Výkazu výmer):

* E1 ARCH – Architektúra bez fontány (stavebná časť bez realizácie telesa fontány a technológie fontány)
* E1 B6 – Krajinno-architektonické úpravy
* E1 EL – Elektroinštalácia
* E1 Z – Závlahové systémy
* E1 ZTI – Zdravotechnika

Pozn.: Predmetom realizácie **II. Etapy** je E2 ARCH2 – Architektúra fontána a E2 TF - Technológia fontány. Má výlučne informatívny charakter, nakoľko nie je predmetom tejto súťaže.

V prípade ak sú v projektovej dokumentácií alebo vo výkaze výmer uvádzané konkrétne značky stavebných materiálov a výrobkov je možné v ponuke jednotlivými navrhovateľmi nahradiť tieto materiály ich ekvivalentnými druhmi min. rovnakých, alebo lepších technických parametrov. Bližšie informácie sú uvedené prílohách týchto SP.

* 1. Predpokladaná hodnota zákazky pre **I. Etapu** predstavuje **246 769,99** EUR bez dane z pridanej hodnoty (ďalej len „**DPH")**
  2. Podrobné vymedzenie predmetu zákazky je uvedené v časti B. Opis predmetu zákazky.

### Obchodná verejná SÚŤAŽ

* 1. Vyhlasovateľ vyhlasuje na Predmet zákazky podľa predošlého bodu obchodnú verejnú súťaž podľa § 281 a nasl. Obchodného zákonníka v súlade s týmito SP (ďalej len „**Súťaž**").

### Variantné riešenie

* 1. V Súťaži nie je možné predložiť variantné riešenie.
  2. Ak súčasťou návrhu bude aj variantné riešenie, nebude takéto variantné riešenie zaradené do vyhodnotenia.

### Miesto, termín dodania a spôsob plnenia predmetu zákazky

* 1. Miestom dodania predmetu zákazky je Junácka 2951/6, 831 04 Bratislava.
  2. Termín dodania predmetu zákazky je najneskôr do 30.11.2023.
  3. Predmet zákazky bude dodaný v zmysle obchodných podmienok uvedených v časti C. Obchodné podmienky.
  4. SOŠV odporúča záujemcom obhliadku miesta, ku ktorému sa vzťahuje vyhotovenie ponuky, aby si sami overili a získali informácie nevyhnutné na prípravu a relevantné spracovanie ponuky. Obhliadka je možná v dňoch utorok alebo vo štvrtok medzi 09.00 až 14.00 hod. Kontaktná osoba na nahlásenie sa na obhliadku: Ing. Arch. Pavol Senecký t. č.: +421905641888, e-mail: senecky@architekt.sk.

### Zdroj finančných prostriedkov

* 1. Predmet zákazky bude financovaný z dotácie zo štátneho rozpočtu SR a vlastných zdrojov Vyhlasovateľa.

### Druh zákazky a ZMLUVA o DIELO

* 1. Zákazka na uskutočnenie stavebných prác, výsledkom súťaže bude zmluva o dielo s max. 1 Navrhovateľom (účastníkom), uzavretá podľa ust. § 269 a nasl. Obchodného zákonníka (ďalej len „**Zmluva**").
  2. Podrobné vymedzenie záväzných zmluvných podmienok na dodanie predmetu zákazky, ktoré musia byť obsiahnuté v Zmluve o dielo, obsahujú časti B. Opis predmetu zákazky, C. Obchodné podmienky a D. Spôsob určenia ceny týchto SP. Vyhlasovateľ bude od úspešného Navrhovateľa požadovať dodržať minimálne požiadavky na návrh zmluvy, uvedené v časti C. Obchodné podmienky.
  3. Predmet súťaže nie je rozdelený na časti. Navrhovateľ je povinný predložiť návrh na celý predmet súťaže v rozsahu špecifikovanom v tejto výzve.

**Zdôvodnenie nerozdelenia zákazky na časti:**

Predmet zákazky nie je rozdelený na časti, celá stavba pozostáva z jedného funkčného celku, rozdeleného na jednotlivé stavené objekty v zmysle projektovej dokumentácie. Jednotlivé profesie na seba nadväzujú, vykonávajú sa vo vzájomnej súčinnosti a je potrebné ich navzájom koordinovať, preto zákazka sa obstaráva ako jeden celok. Navrhovateľ predloží ponuku na celý predmet zákazky.

* 1. Číslovanie článkov a odsekov Zmluvy môže Navrhovateľ podľa potreby upraviť, prípadne doplniť o také, ktoré nebudú v rozpore s týmito SP, nebudú sa vymykať obvyklým zmluvným podmienkam a znevýhodňovať Vyhlasovateľa. Navrhovateľ musí pri takýchto úpravách postupovať podľa bodu 11.2.

### Lehota viazanosti návrhu

* 1. Navrhovateľ musí byť svojim návrhom viazaný minimálne do 31.12.2023 (ďalej len „**Lehota viazanosti návrhu**" alebo „**Lehota viazanosti návrhov"**).
  2. V prípade potreby, si Vyhlasovateľ vyhradzuje právo primerane predĺžiť Lehotu viazanosti návrhov.
  3. Predĺženie lehoty viazanosti návrhov oznámi Vyhlasovateľ všetkým Navrhovateľom prostredníctvom komunikačného rozhrania systému JOSEPHINE (bližšie vysvetlenie v bode 10. týchto SP).
  4. V prípade, ak Navrhovateľ nebude súhlasiť s predĺžením lehoty viazanosti návrhov, doručí žiadosť o späťvzatie návrhu cez systém JOSEPHINE. V prípade, ak Navrhovateľ nedoručí žiadosť o späťvzatie návrhu v lehote do 10 kalendárnych dní odo dňa zverejnenia opravy podľa bodu 8.3., má sa za to, že s predĺžením lehoty viazanosti návrhov súhlasí.

### Lehota na predkladanie návrhov

* 1. Navrhovateľ predloží svoj návrh najneskôr do **02.06.2023, 10:00 hod**. (ďalej len „**Lehota na predkladanie návrhov**").

## Komunikácia a vysvetľovanie

### Komunikácia medzi Vyhlasovateľom a Navrhovateľmi

* 1. Komunikácia medzi Vyhlasovateľom a osobou alebo osobami, ktoré prejavia záujem o informácie týkajúce sa tejto Súťaže, prejavia záujem zúčastniť sa v nej alebo v nej predložia návrh (ďalej len „**Navrhovateľ**" alebo „**Navrhovatelia**") sa bude uskutočňovať v slovenskom jazyku a spôsobom, ktorý zabezpečí jej úplnosť a ochranu dôverných a osobných údajov týkajúcich sa tejto Súťaže. Akákoľvek komunikácia sa bude realizovať prostredníctvom komunikačného rozhrania systému JOSEPHINE (ďalej len „**Komunikácia**“).
  2. JOSEPHINE je webová aplikácia na doméne <https://josephine.proebiz.com> slúžiaca na elektronizáciu zadávania verejných zákaziek, t.j. na predkladanie návrhov a na elektronickú komunikáciu (ďalej len „**JOSEPHINE**").
  3. Na bezproblémové používanie systému JOSEPHINE je potrebné splniť technické požiadavky uvedené na doméne <https://josephine.proebiz.com/sk/support>, najmä používať jeden z podporovaných internetových prehliadačov:

Microsoft Edge,

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome.
  1. Obsahom Komunikácie prostredníctvom systému JOSEPHINE bude:

zverejnenie SP,

predkladanie návrhov,

vysvetľovanie SP,

doplnenie SP,

vysvetľovanie predložených návrhov a predložených dokladov,

komunikácia pri vyhodnocovaní návrhov,

oznámenie o vylúčení Navrhovateľa,

oznámenie o prijatí návrhu úspešného Navrhovateľa a

akákoľvek ďalšia, výslovne neuvedená Komunikácia v súvislosti s touto Súťažou.

* 1. Pravidlá pre doručovanie – správa alebo dokument odosielaný v rámci Komunikácie (ďalej len „**Zásielka**") sa považuje za doručenú Navrhovateľovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane Zásielka do sféry jeho dispozície. Za okamih doručenia Zásielky sa považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom Zásielky Vyhlasovateľ, tak Navrhovateľovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia o existencii novej Zásielky. Navrhovateľ prihlásený do systému JOSEPHINE bude mať v komunikačnom rozhraní zákazky zobrazený obsah Zásielky. Navrhovateľ si môže v komunikačnom rozhraní zobraziť celú históriu o svojej komunikácie s Vyhlasovateľom.
  3. Navrhovateľ môže odosielať Zásielky Vyhlasovateľovi prostredníctvom systému JOSEPHINE v komunikačnom rozhraní zákazky. Zásielka sa považuje za doručenú Vyhlasovateľovi okamihom jej odoslania v systéme JOSEPHINE v súlade s funkcionalitou systému.
  4. Vyhlasovateľ odporúča Navrhovateľom, ktorí chcú byť informovaní o aktualizáciách týkajúcich sa Súťaže prostredníctvom notifikačných e-mailov, aby v systéme JOSEPHINE v komunikačnom rozhraní zákazky zaklikli tlačidlo „**ZAUJÍMA MA TO**“ (v pravej hornej časti obrazovky).
  5. Vyhlasovateľ umožňuje neobmedzený a priamy prístup elektronickými prostriedkami k obsahu Komunikácie, ktoré budú zverejnené ako elektronické dokumenty v profile Vyhlasovateľa formou odkazu na systém JOSEPHINE.

### Vysvetlenia a zmeny

* 1. Vyhlasovateľ, ak je to nevyhnutné, môže doplniť informácie uvedené v súťažných podkladoch kedykoľvek počas Lehoty na predkladanie návrhov.
  2. V prípade nejasností alebo potreby objasnenia (i) požiadaviek na vypracovanie návrhu alebo (ii) podmienok účasti v Súťaži, môže ktorýkoľvek Navrhovateľ, v Lehote na predkladanie návrhov, požiadať o vysvetlenie prostredníctvom systému JOSEPHINE (ďalej len „**Vysvetlenie**").
  3. Vyhlasovateľ poskytuje Vysvetlenie bezodkladne, najneskôr však tri pracovné dni pred uplynutím Lehoty na predkladanie návrhov za predpokladu, že je o Vysvetlenie požiadaný dostatočne vopred.
  4. Vyhlasovateľ primerane predĺži Lehotu na predkladanie návrhov, ak
* Vysvetlenie nie je poskytnuté v lehote podľa bodu 11.3 alebo
* v súťažných podkladoch vykoná podstatnú zmenu.
  1. Ak si Navrhovateľ nevyžiadal Vysvetlenie dostatočne vopred alebo jeho význam je z hľadiska prípravy návrhu nepodstatný, Vyhlasovateľ nie je povinný predĺžiť Lehotu na predkladanie návrhov.
  2. Odpoveď na žiadosť o Vysvetlenie a Zmena SP bude uverejnená systéme JOSEPHINE pri dokumentoch k tejto zákazke. Vysvetlenie a Zmena SP bude poskytnutá všetkým známym Navrhovateľom v deň uverejnenia.

## Príprava návrhu

### Registrácia

* 1. Navrhovateľ predkladá návrh do Súťaže prostredníctvom systému JOSEPHINE.
  2. Predkladanie návrhov je umožnené iba autentifikovaným Navrhovateľom. Autentifikáciu je možné vykonať dvoma spôsobmi:

v systéme JOSEPHINE registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár Navrhovateľa. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo

autorizačným kódom, ktorý bude poslaný na adresu sídla firmy Navrhovateľa v listovej podobe formou doporučenej pošty. **Lehota na tento úkon sú 3 pracovné dni a je potrebné s touto lehotou počítať pri vkladaní návrhu.**

* 1. Autentifikovaný Navrhovateľ si po prihlásení do systému JOSEPHINE v prehľade - zozname "Verejné obchodné súťaže" vyberie predmetnú Súťaž a vloží svoj návrh do určeného formulára na príjem návrhov, ktorý nájde v záložke „Ponuky a žiadosti“.

### Jazyk návrhu

* 1. Návrhy a ďalšie doklady a dokumenty v Súťaži sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Mena a ceny uvádzané v návrhu

* 1. Navrhovateľom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.
  2. Navrhovateľ navrhovanú zmluvnú cenu uvedie v EUR s DPH.
  3. Ak Navrhovateľ nie je platcom DPH, na túto skutočnosť vo svojom návrhu upozorní. Cena Navrhovateľa, ktorý nie je platcom DPH, bude posudzovaná ako cena celkom.

### Zábezpeka ponuky

* 1. Zábezpeka sa vyžaduje vo výške 5 000,00 EUR
  2. Spôsob zloženia zábezpeky:
     1. poskytnutím bankovej záruky za navrhovateľa alebo
     2. poi
     3. stenie záruky
     4. zložením finančných prostriedkov na bankový účet vyhlasovateľa.
  3. **Podmienky zloženia bankovej záruky**:

Originál bankovej záruky v listinnej podobe uchádzač doručí na adresu verejného obstarávateľa uvedenú v bode 1.1 časti II. súťažných podkladov v lehote na predkladanie ponúk, do súťažnej ponuky vloží scan dokladu. V prípade, ak Banka umožňuje vydanie a akceptáciu záručnej listiny aj v prípade dokumentu v elektronickom formáte vydaného pomocou zaručenej konverzie, tak vyhlasovateľ akceptuje aj takto vydanú bankovú záruku alebo poistenie záruky.

* + 1. Záručná listina môže byť vystavená bankou alebo pobočkou zahraničnej banky (ďalej len „banka“). Zo záručnej listiny vystavenej bankou musí vyplývať, že:
* banka uspokojí veriteľa (vyhlasovateľa podľa bodu 1) za dlžníka (navrhovateľa) v prípade prepadnutia jeho zábezpeky ponuky v prospech vyhlasovateľa podľa bodu 15.9
* banková záruka sa použije na úhradu zábezpeky ponuky vo výške podľa bodu 15.1,
* banka sa zaväzuje zaplatiť vzniknutú pohľadávku do 7 dní po doručení výzvy vyhlasovateľa na zaplatenie, na účet vyhlasovateľa podľa bodu 15.5.1,
* banková záruka nadobúda platnosť dňom jej vystavenia bankou a vzniká doručením záručnej listiny Vyhlasovateľovi,
* platnosť bankovej záruky končí uplynutím lehoty viazanosti ponúk podľa bodu 8.1 ,
  + 1. Banková záruka zanikne:
* plnením banky v rozsahu, v akom banka za navrhovateľa poskytla plnenie v prospech navrhovateľa,
* odvolaním bankovej záruky na základe písomnej žiadosti navrhovateľa ,
* uplynutím doby platnosti, ak si navrhovateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny.
  + 1. Záručná listina podľa bodu 15.3.1, v ktorej banka písomne vyhlási, že uspokojí vyhlasovateľa za navrhovateľa do výšky finančných prostriedkov, ktoré navrhovateľ požaduje ako zábezpeku viazanosti ponuky navrhovateľa, musí byť súčasťou ponuky. Ak bankovú záruku poskytne zahraničná banka, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka.
  1. **Podmienky zloženia poistenia záruky**

Originál poistenia záruky v listinnej podobe uchádzač doručí na adresu verejného obstarávateľa uvedenú v bode 1.1 časti II. súťažných podkladov v lehote na predkladanie ponúk, do súťažnej ponuky vloží scan dokladu. V prípade, ak Poisťovňa umožňuje vydanie a akceptáciu poistenia záruky aj v prípade dokumentu v elektronickom formáte vydaného pomocou zaručenej konverzie, tak vyhlasovateľ akceptuje aj takto vydanú bankovú záruku alebo poistenie záruky.

Poistenie záruky môže byť vystavené poisťovňou alebo pobočkou zahraničnej poisťovne (poisťovňa). Z poistnej zmluvy o poistení záruky musí vyplývať, že poisťovňa uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa. Poisťovňa sa musí v poistnej zmluve zaviazať, že zaplatí vzniknutú pohľadávku bez zbytočných prieťahov po doručení výzvy verejného obstarávateľa na zaplatenie, na účet verejného obstarávateľa. Poistenie záruky sa použije na úhradu zábezpeky vo výške podľa bodu 15.1 tejto časti súťažných podkladov. Platnosť poistnej zmluvy musí byť potvrdená do lehoty viazanosti ponúk.

* 1. **Podmienky zloženia finančných prostriedkov na bankový účet vyhlasovateľa**

Navrhovateľ do súťažnej ponuky vloží scan dokladu prevodného príkazu z banky o vklade požadovanej čiastky na daný účet vyhlasovateľa.

* + 1. Finančné prostriedky vo výške podľa bodu 15.1 musia byť zložené na účet vyhlasovateľa:

názov banky: Tatra Banka a.s.

IBANSK46 1100 0000 0029 2502 0029

BIC : TATR SK BX

variabilný symbol: číslo zákazky (bez písmen)

špecifický symbol: IČO navrhovateľa

Navrhovateľ do poznámky uvedie „Olympijský park“

* + 1. V prípade zloženia finančných prostriedkov prevodným bankovým príkazom musia byť tieto finančné prostriedky pripísané na účte vyhlasovateľa najneskôr v lehote určenej na predkladanie ponúk podľa bodu 9.1, aby si vyhlasovateľ mohol preveriť zloženie takto poskytnutej zábezpeky na svojom účte.
    2. Doba platnosti zábezpeky ponuky poskytnutej zložením finančných prostriedkov na účet vyhlasovateľa trvá do uplynutia lehoty viazanosti ponúk podľa bodu 8.1,
  1. Vyhlasovateľ uvoľní navrhovateľovi zábezpeku do 7 dní odo dňa:
* Uplynutia lehoty viazanosti ponúk
* Ak vyhlasovateľ zruší použitý postup SÚŤAŽ
* Uzavretia zmluvy
  1. Spôsob zloženia zábezpeky si navrhovateľ vyberie podľa podmienok zloženia uvedených v bode 15.3.
  2. Ak záručná listina podľa bodu 15.3 nebude vypracovaná v zmysle bodu 15.3.1 alebo ak nebude súčasťou ponuky, alebo ak zloženie zábezpeky bude podľa bodu 15.5 a v takomto prípade finančné prostriedky nebudú zložené na účte vyhlasovateľa podľa bodu 15.5.1 a 15.5.2, bude ponuka hodnotená ako neúplná, bude zo súťaže vylúčená a nebude hodnotená.
  3. Zábezpeka prepadne v prospech vyhlasovateľa , ak navrhovateľ:
* odstúpi od svojej ponuky v lehote viazanosti ponúk
* neposkytne súčinnosť alebo odmietne uzavrieť zmluvu v zmysle tejto výzvy.

### Obsah návrhu

* 1. Navrhovateľ je povinný pri zostavovaní návrhu dodržať nasledovný obsah, pričom dodrží ustanovenia uvedené v bode 12. Registrácia tejto časti SP.
  2. **Návrh predložený Navrhovateľom musí obsahovať tieto dokumenty**:

Ponuka je **vyhotovená elektronicky** a vložená do systému JOSEPHINE umiestnenom na webovej adrese: <https://josephine.proebiz.com>.

Doklady a dokumenty tvoriace obsah ponuky, požadované v týchto súťažných podmienkach, môžu byť v ponuke predložené aj ako kópie dokladov vrátane kópií v elektronickej podobe. Odporúčaný formát naskenovaných dokladov alebo dokumentov je „PDF“.

Ponuka predložená navrhovateľom obsahuje:

* **Identifikáciu navrhovateľa v rozsahu:** obchodný názov, sídlo alebo miesto podnikania, meno, priezvisko a funkcia štatutárneho zástupcu/štatutárnych zástupcov navrhovateľa, IČO, IČ DPH, DIČ, bankové spojenie, číslo bankového účtu, kontaktná osobu, kontaktné telefónne číslo, kontaktný e-mail, webové sídlo navrhovateľa, zatriedenie navrhovateľa z hľadiska problematiky „MSP“. Navrhovateľ môže využiť vzor identifikácie navrhovateľa, ktorý je uvedený ako súčasť **Prílohy č. 1** týchto súťažných podmienok. V prípade, že navrhovateľom je skupina dodávateľov, tak identifikáciu každého člena skupiny dodávateľov v požadovanom rozsahu;
* **V prípade skupiny dodávateľov vystavenú plnú moc pre jedného z členov skupiny v zmysle bodu 18.7 týchto SP**
* **Vyplnená a podpísaná Príloha č. 2a týchto SP** - dokument, ktorým Navrhovateľ alebo skupina Navrhovateľov preukazuje splnenie požiadaviek na predmet zákazky (podľa časti B. Opis predmetu zákazky) Navrhovateľ v dokumente vypĺňa iba hárky, ktoré sú súčasťou **I. Etapy** (viď bod 2.2)
* **Vyplnená a Podpísaná Príloha č. 3 Návrh zmluvy o dielo** (**Príloha č. 1 zmluvy o dielo** je totožná s Prílohou č. 2a týchto SP, **Príloha č. 2 zmluvy o dielo** je totožná s Prílohou č. 2b týchto SP), **Príloha č. 3 zmluvy o dielo** bude doložená pri podpise zmluvy, **Príloha č. 4 zmluvy o dielo** bude vyplnená a doložená v ponuke)
* **Vyplnený Návrh na plnenie kritéria v systéme JOZEPHINE**
* **Doklady a dokumenty, ktorými navrhovateľ alebo skupina navrhovateľov preukazuje splnenie podmienok účasti (podľa časti F Podmienky účasti Navrhovateľov).**
* **Doklad o zložení zábezpeky -** Doklad o bankovej záruke alebo poistení záruky sa predkladá podľa bodu 15.,
* **Vyplnená a podpísaná Príloha č. 4 týchto SP Súhlas so spracovaním osobných údajov**

Potvrdenia, doklady a iné dokumenty tvoriace ponuku, požadované v týchto súťažných podkladoch, musia byť v ponuke predložené ako scany alebo v pdf formáte uložené kópie vytvorené z originálov alebo ich úradne osvedčených kópií, pokiaľ nie je určené inak. Doklady vyhotovené Navrhovateľom, musia byť podpísané navrhovateľom alebo osobou oprávnenou konať za navrhovateľa, a uložené v needitovateľnej podobe vo formáte pdf.

### Náklady na vypracovanie návrhu

* 1. Všetky náklady a výdavkyspojené s prípravou a predložením návrhu znáša Navrhovateľ bez finančného nároku voči Vyhlasovateľovi a bez ohľadu na výsledok Súťaže.

## Predkladanie návrhov

### Predkladanie návrhu

* 1. Navrhovateľ alebo skupina Navrhovateľov môže predložiť iba jeden návrh. Navrhovateľ, ktorý predložil návrh nemôže byť aj členom skupiny dodávateľov, ktorá predkladá návrh. Vyhlasovateľ vylúči Navrhovateľa, ktorý je súčasne členom skupiny dodávateľov.
  2. Návrh je vyhotovený elektronicky a vložený do systému JOSEPHINE a to vyplnením ponukového formulára a vložením všetkých požadovaných dokladov a dokumentov. Odporúčaný formát elektronických dokladov je „PDF“.
  3. Ak návrh obsahuje dôverné informácie, Navrhovateľ ich v návrhu viditeľne označí.
  4. Po úspešnom nahraní návrhu do systému JOSEPHINE je Navrhovateľovi odoslaný notifikačný informatívny e-mail (a to na emailovú adresu užívateľa Navrhovateľa, ktorý návrh nahral).
  5. Návrh Navrhovateľa predložený po uplynutí Lehoty na predkladanie návrhov sa elektronicky neotvorí.
  6. Navrhovateľ môže predložený návrh vziať späť do uplynutia Lehoty na predkladanie návrhov. Navrhovateľ pri spať vzatí návrhu postupuje obdobne ako pri vložení prvotného návrhu (kliknutím na tlačidlo „Stiahnuť ponuku“ a predložením nového návrhu).
  7. V prípade, že je Navrhovateľom skupina dodávateľov, takýto Navrhovateľ je povinný predložiť plnú moc podpísanú všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude návrh skupiny Navrhovateľov vyhodnotený ako úspešný, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  8. V prípade, ak navrhovateľ skladá zábezpeku poskytnutím bankovej záruky alebo poistenia záruky, je povinný zároveň v lehote na predkladanie ponúk doručiť na adresu kontaktného miesta podľa bodu 1.1 originál predmetnej bankovej záruky alebo poistnej zmluvy v samostatnom obale. Obal musí byť uzatvorený a musí obsahovať nasledovné údaje: adresu vyhlasovateľa, adresu uchádzača (názov alebo obchodné meno a adresa sídla alebo miesta podnikania) a označenie heslom súťaže: „SÚŤAŽ – NEOTVÁRAŤ“ **„Olympijský park“.**

Povinnosť doručiť originál bankovej záruky alebo poistenia záruky neplatí pre navrhovateľov, ak sú uvedené dokumenty vydané ako elektronické dokumenty s kvalifikovaným elektronickým podpisom alebo zaručenou konverziou.

## Otváranie a vyhodnocovanie návrhov

### Otváranie návrhov

* 1. Čas otvárania návrhov je stanovený na **02.06.2023, 11:00 hod.**
  2. Otváranie návrhov sa vykoná formou online sprístupnenia návrhov. Komisia zverejní návrhy na plnenie kritérií, ktoré sa dajú vyjadriť číslom. Ostatné údaje uvedené v návrhu sa nezverejňujú. K online sprístupneniu návrhov sa Navrhovateľ dostane na rovnakom mieste v systéme JOSEPHINE, kde predkladal návrh.

### Vyhodnocovanie návrhov

* 1. Návrhy budú z hľadiska plnenia kritéria vyhodnocované systémom JOSEPHINE. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk (tzv. superreverz). Po vyhodnotení ponúk na základe kritéria na hodnotenie ponúk, Vyhlasovateľ vyhodnotí splnenie podmienok účasti a požiadaviek na predmet zákazky u navrhovateľa, ktorý sa umiestnil na prvom mieste v poradí.
  2. Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek vyhlasovateľa na predmet zákazky a v prípade pochybností overí správnosť informácií a dôkazov, ktoré poskytol navrhovateľ.
  3. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, prostredníctvom systému JOZEPHINE písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
  4. Ak sa pri určitej zákazke javí ponuka ako mimoriadne nízka vo vzťahu k poskytnutej službe, komisia písomne prostredníctvom systému JOZEPHINE požiada navrhovateľa o vysvetlenie týkajúce sa tej časti ponuky, ktoré sú pre jej cenu podstatné.
  5. Vyhlasovateľ písomne požiada navrhovateľa alebo záujemcu o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti.
  6. Vyhlasovateľ vylúči ponuku s uvedením dôvodu, ak

1. navrhovateľ nezložil zábezpeku podľa určených podmienok,
2. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
3. navrhovateľ nedoručí písomné vysvetlenie ponuky na základe požiadavky podľa odseku 20.3 alebo 20.4 do piatich pracovných dní odo dňa odoslania žiadosti o vysvetlenie, ak komisia neurčila dlhšiu lehotu,
4. navrhovateľ nedoručí písomné vysvetlenie ponuky na základe požiadavky podľa odseku 20.5 alebo dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu,
5. nesplnil podmienky účasti
6. predložil neplatné doklady (doklady, ktorým uplynula lehota platnosti)
   1. Vyhlasovateľ bezodkladne upovedomí Navrhovateľa, že bol vylúčený alebo, že jeho návrh bol vylúčený.

## Prijatie ponuky a uzavretie zmluvy

### Informácia o výsledku vyhodnotenia návrhov

* 1. Vyhlasovateľ po vyhodnotení návrhov a po odoslaní všetkých oznámení o vylúčení Navrhovateľa, bezodkladne oznámi všetkým Navrhovateľom, ktorých návrhy sa vyhodnocovali, výsledok vyhodnotenia návrhov, vrátane poradia Navrhovateľov a súčasne uverejní informáciu o výsledku vyhodnotenia návrhov a poradie Navrhovateľov. Úspešnému Navrhovateľovi alebo Navrhovateľom oznámi, že jeho alebo ich návrh prijíma. Neúspešnému Navrhovateľovi oznámi, že neuspel a jeho návrh bol odmietnutý.

### Uzavretie Zmluvy

* 1. Vyhlasovateľ uzatvorí Zmluvu s úspešným Navrhovateľom.
  2. Úspešný Navrhovateľ je povinný poskytnúť Vyhlasovateľovi riadnu súčinnosť potrebnú na uzavretie Zmluvy, aby mohla byť uzatvorená do 3 dní odo dňa, od kedy bol na jej uzatvorenie vyzvaný. Ak úspešný Navrhovateľ odmietne uzavrieť Zmluvu, alebo nesplní povinnosť podľa prvej vety, Vyhlasovateľ ju môže uzatvoriť s Navrhovateľom, ktorý sa umiestnil ako druhý v poradí. Navrhovateľ, ktorý sa umiestnil druhý v poradí, je povinný poskytnúť Vyhlasovateľovi riadnu súčinnosť, potrebnú na uzavretie Zmluvy tak, aby mohla byť uzatvorená do 3 dní odo dňa, od kedy bol k jej uzavretiu vyzvaný. Ak Navrhovateľ, ktorý sa umiestnil druhý v poradí odmietne uzavrieť Zmluvu alebo neposkytne Vyhlasovateľovi riadnu súčinnosť, potrebnú na jej uzavretie tak, aby mohla byť uzatvorená do 3 dní odo dňa, od kedy bol na jej uzavretie vyzvaný, Vyhlasovateľ je oprávnený konať s Navrhovateľom umiestneným na ďalšom mieste v poradí obdobne ako je uvedené vyššie a rovnako postupovať aj s Navrhovateľmi umiestnenými na ďalších miestach, až bude uzatvorená Zmluva.
  3. Vyhlasovateľ zároveň nesmie uzavrieť zmluvu s navrhovateľom, ktorý má povinnosť zapisovať sa do registra partnerov verejného sektora podľa zákona č. 315/2016 Z.z. v znení neskorších predpisov a nie je ku dňu uzavretia zmluvy právoplatne zapísaný v registri partnerov verejného sektora alebo ktorého subdodávatelia podľa osobitného predpisu, ktorí majú povinnosť sa do registra verejného sektora, nie sú zapísaní v registri partnerov verejného sektora.

## Záverečné ustanovenia

### Záverečné ustanovenia

* 1. V Súťaži, v prípadoch neupravených týmito súťažnými podkladmi platia príslušné ustanovenia Obchodného zákonníka.
  2. Vyhlasovateľ si vyhradzuje právo neprijať ani jeden návrh.
  3. Vyhlasovateľ si vyhradzuje právo súťaž meniť alebo zrušiť bez akýchkoľvek záväzkov voči Navrhovateľom.
  4. Vyhlasovateľ si vyhradzuje právo neuzavrieť zmluvu s úspešným Navrhovateľom, pokiaľ výsledkom verejnej obchodnej súťaže bude vyššia finančná hodnota ponuky úspešného Navrhovateľa ako predpokladaná hodnota zákazky.

# Opis predmetu zákazky

Základné údaje o stavbe:

Názov stavby: „Námestie pred domom športu – Rekonštrukcia a revitalizácia“

Miesto stavby: Junácka 6, 831 04 Bratislava

Katastrálne územie: Bratislava – Nové mesto

Čísla dotknutých parciel: C 15123/385

Predmetom zákazky je **I. Etapa** revitalizácie a obnovy južnej časti verejného priestoru Domu športu vytvorením Olympijského parku, ktorý je súčasťou areálu administratívneho komplexu časti Domu Športu, Junácka 6, 831 04 Bratislava. Areál je lemovaný zo severnej, východnej a južnej strany existujúcou zástavbou a zo západnej strany ulicou Junácka.

Súčasťou revitalizácie v **I. Etape** bude realizácia stavebných objektov v zmysle projektovej dokumentácie.

Predložená projektová dokumentácia je vypracovaná na celý rozsah prác pre I. aj II. etapu. Výkaz výmer je rozdelený po jednotlivých etapách, a to E1 I. Etapa a E2 II. Etapa.

Predmetom realizácie **I. Etapy** je (označené v zmysle jednotlivých hárkov Výkazu výmer):

* E1 ARCH – Architektúra bez fontány (stavebná časť bez realizácie telesa fontány a technológie fontány)
* E1 B6 – Krajinno-architektonické úpravy
* E1 EL – Elektroinštalácia
* E1 Z – Závlahové systémy
* E1 ZTI – Zdravotechnika

Pozn.: Predmetom realizácie **II. Etapy** je E2 ARCH2 – Architektúra fontána a E2 TF - Technológia fontány. Má výlučne informatívny charakter, nakoľko nie je predmetom tejto súťaže.

V prípade, že projektová dokumentácia/výkaz-výmer v jednotlivých častiach predmetu zákazky odkazuje na konkrétneho výrobcu, technologický postup, obchodné označenie, patent, typ, oblasť alebo miesto pôvodu alebo výroby, vyhlasovateľ pripúšťa použitie ekvivalentu.

V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže navrhovateľ predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Navrhovateľ je povinný s ponukou v príslušnej časti predmetu zákazky predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii.

Vyhlasovateľ si vyhradzuje právo neakceptovať navrhovaný ekvivalentný výrobok. Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane navrhovateľa.

**Opis predmetu zákazky tvorí Príloha č. 2a Výkaz Výmer a Príloha č. 2b Projektová dokumentácia**

# Obchodné podmienky

1. Vyhlasovateľ uviedol obchodné podmienky dodania predmetu zákazky do návrhu Zmluvy o dielo.

2. Zmluva o dielo sa uzatvorí s maximálne 1 účastníkom.

3. Zmluva bude uzavretá so subjektom Slovenská olympijská marketingová a.s. (SOM), čo je dcérska spoločnosť Vyhlasovateľa a zároveň je priamy realizátor účelu príspevku na národný športový projekt v zmysle Zmluvy o podpore národného športového projektu medzi Ministerstvom školstva, vedy, výskumu a športu SR a Vyhlasovateľom.

Príloha č. .3 Návrh zmluvy o dielo tvorí samostatný dokument

# Spôsob určenia ceny

1. Cena musí byť stanovená v zmysle zákona NR SR č. 18/1996 Z. z. o cenách v platnom znení a vyhlášky MF SR č. 87/1996 Z. z v platnom znení.
2. Navrhovateľom navrhovaná cena predmetu zákazky musí byť uvedená v EUR, matematicky zaokrúhlená na dve desatinné miesta, musí zahŕňať všetky náklady spojené s realizáciou predmetu zákazky tak, ako je to uvedené v časti B. Opis predmetu zákazky a za podmienok uvedených v časti C. Obchodné podmienky.
3. Navrhovateľ navrhovanú cenu uvedie v EUR s DPH. Ak Navrhovateľ nie je platiteľom DPH, na túto skutočnosť upozorní v návrhu.
4. Platobné podmienky sú stanovené v časti C. Obchodné podmienky.

# Kritériá na hodnotenie návrhov

**Kritérium – Najnižšia cena za celý predmet zákazky – váha 100 bodov**

Jediným kritériom na vyhodnotenie úspešnej ponuky je najnižšia **celková zmluvná cena v Eur s DPH**, vyjadrená maximálnou číselnou hodnotou 100 bodov, ktoré navrhovateľ môže získať v rámci kritéria. Každý člen komisie v rámci vyhodnotenia ponúk pridelí maximálny počet bodov 100 ponuke navrhovateľa s najnižším návrhom plnenia kritéria a pri ostatných ponukách počet bodov určí úmerou, pomerovým spôsobom podľa vzorca:

Kritérium = (cena min/cena návrh) x 100

Vyhodnocovaná bude konečná celková cena, teda cena, ktorú vyhlasovateľ skutočne uhradí za predmet zákazky a to bez ohľadu na to, či je navrhovateľom platca alebo neplatca DPH.

Návrh na plnenie kritéria bude navrhovateľom vyplnený v systéme JOZEPHINE a bude vychádzať z Prílohy č. 2a Súťažných podkladoch

# Podmienky účasti Navrhovateľov

Navrhovateľ musí spĺňať nasledujúce podmienky účasti:

##### Podmienky účasti osobného postavenia:

* 1. Navrhovateľ musí spĺňať podmienky účasti týkajúce sa osobného postavenia, a to preukazuje doložením overenej kópie dokladu o oprávnení realizovať práce, ktorá zodpovedá predmetu zákazky, t.j. napr. výpisom z obchodného registra alebo živnostenského registra alebo zápisom do iného príslušného registra.
  2. Podmienky účasti môže preukázať Navrhovateľ aj predložením platného potvrdenia o jeho zapísaní do zoznamu hospodárskych subjektov podľa ust. § 152 ods. 1 ZVO, resp. predložením čestného vyhlásenia o jeho zapísaní do zoznamu hospodárskych subjektov.

##### Finančné a ekonomické postavenie

##### Nevyžaduje sa

##### Technická spôsobilosť alebo odborná spôsobilosť

* 1. Navrhovateľ predloží zoznam minimálne dvoch stavebných prác uskutočnených za predchádzajúcich **päť rokov** od súťaže s uvedením cien, miest a lehôt uskutočnenia stavebných prác, ktoré sú rovnakého alebo podobného charakteru ako je predmet zákazky. Zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok.

Zoznam stavebných prác musí obsahovať:

* potvrdenie o uspokojivom vykonaní stavebných prác (Vyhlasovateľ akceptuje aj predloženú referenciu podľa §12 Zákona)
* aspoň jednu zákazka bola min. v hodnote 100 000,- Eur bez DPH,

Poznámka:

Za uskutočnenie stavebných prác rovnakého alebo podobného charakteru a zložitosti ako je predmet zákazky, Vyhlasovateľ považuje napríklad terénne a sadové úpravy, cesty a spevnené plochy, drobná architektúra.

Navrhovateľ musí preukázať svoju odbornú spôsobilosť na uskutočnenie stavebných prác potvrdením, že má k dispozícii nižšie uvedeného odborníka, ktorý sa bude podieľať na realizovaní zákazky, spĺňajúceho nasledovné požiadavky:

***Odborník: Stavbyvedúci – Inžinier pre konštrukcie pozemných stavieb***

1. **Doklad o odbornej spôsobilosti v kategórii Pozemné stavby,** (kópia s odtlačkom originálu pečiatky vydanej SKSI a s originálom podpisu) alebo ekvivalent dokladu vydaný podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, t.j. osvedčenie Slovenskej komory stavebných inžinierov (ďalej SKSI) o vykonaní odbornej skúšky alebo ekvivalentný doklad o odbornej kvalifikácii vydaný podľa právnych predpisov členských štátov Európskej únie na účely voľného poskytovania služieb v Slovenskej republike a štátov mimo územia SR predloží navrhovateľ aspoň pri jednej osobe, ktorá bude zodpovedná za realizáciu stavebných prác v pozícii **stavbyvedúceho**,
2. **Najmenej päť rokov odbornej praxe** v danej oblasti, odbornú prax navrhovateľ preukazuje profesijným životopisom alebo ekvivalentným dokladom.

Profesijný životopis musí obsahovať:

* meno a priezvisko odborníka,
* prehľad profesijnej praxe vzťahujúcej sa k požadovanej činnosti odborníka,
* súčasná pracovná pozícia odborníka u navrhovateľa, resp. iný právny vzťah medzi odborníkom a navrhovateľom,
* vyhlásenia odborníka, že bude k dispozícii navrhovateľovi na plnenie predmetu zákazky počas celej doby jeho realizácie, vlastnoručný podpis odborníka.
* dátum a podpis odborníka

Navrhovateľ predloží doklady, dokumenty alebo údaje (napr. vlastnoručne podpísaný profesijný životopis, doklad o najvyššom dosiahnutom vzdelaní, osvedčenie); predkladané doklady, dokumenty a údaje musia obsahovať súhlas dotknutej osoby so správou, spracovaním a uchovaním osobných údajov v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

Poznámka:

Navrhovateľ môže využiť technické alebo odborné kapacity inej osoby bez ohľadu na ich právny vzťah. V takomto prípade musí navrhovateľ vyhlasovateľovi preukázať, že pri plnení Zmluvy bude môcť reálne disponovať s kapacitami osoby, ktorej postavenie využíva na preukázanie technickej alebo odbornej spôsobilosti. Túto skutočnosť preukazuje navrhovateľ **písomnou zmluvou uzavretou s touto osobou**, obsahujúcou záväzok osoby, ktorej kapacitami mieni preukázať svoju spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti tejto súťaže.

##### Spôsob posúdenia splnenia podmienok účasti.

* 1. Predpokladom splnenia podmienok účasti je predloženie všetkých dokladov a dokumentov tak, ako je uvedené v týchto súťažných podkladoch.
  2. Doklady preukazujúce splnenie podmienok účasti musia byť predložené ako originály alebo úradne overené kópie. Doklady a dokumenty musia byť aktuálne a musia odrážať skutočný stav ku dňu predkladania návrhu.
  3. V prípade Navrhovateľa, ktorým je skupina dodávateľov zúčastnená v Súťaži, tento preukazuje splnenie podmienok účasti podľa tejto výzvy, za všetkých členov skupiny spoločne.

**Prílohy SP:**

Príloha č. 1 – Identifikácia navrhovateľa

Príloha č. 2a – Výkaz Výmer

Príloha č. 2b – Projektová dokumentácia

Príloha č. 3 – Návrh ZoD

Príloha č. 4 – Súhlas so spracovaním osobných údajov